jkorsvik/nowiki_second_scrape_merged huggingface dataset:
Vordingborg slottsruin

Vordingborg slottsruin er restene av den middelalderske kongeborgen Vordingborg slott. Ruinen ligger i Vordingborg på Syd–Sjælland i Danmark. Selve Gåsetårnet ble fredet i 1950.Vordingborg slott ble grunnlagt av kong Valdemar den store rundt år 1160. Men allerede før dette har det på stedet ligget en stormannsgård. Nyere arkeologiske utgravinger har funnet en del av en kirkegård fra begynnelsen av 1100–tallet. Dengang var det vanlig at kirkene ble bygget i forbindelse med stormannsgårdene og det var sannsynligvis også tilfellet i Vordingborg. 
Man har begrenset kunnskap om kong Valdemars borganlegg. Arkeologiske undersøkelser har vist at det var en ringvoll med en omkransende vollgrav. Selve borgplassen har vært 30 x 40 meter. Det er ikke funnet spor etter faste bygninger fra den eldste borgen. 
Vordingborg ble sentrum for den ekspansive utenrikspolitikken som kong Valdemar og erkebiskop Absalon førte på den sydlige delen av Østersjøkysten. Kongen oppholdt seg gjerne på Vordingborg slott når flåten samlet seg i Grønsund, i Fanefjord eller i viken nedenfor Vordingborg før et tokt. Kulminasjonen ble Arkonas fall og erobringen av Rügen i 1169. Og det var på Vordingborg slott at kongen døde i 1182.


== Borgen fornyes ==
Valdemar den stores Vordingborg ble endret allerede i neste generasjon. Om arbeidet ble startet under Knut VI av Danmark eller Valdemar Seier vet man ikke, men begge konger benyttet ofte Vordingborg til residens og base for hær og flåte. Byggearbeidene menes å ha blitt foretatt fra ca. år 1200. 
Rett nord for borgen ble det bygget en kirke i teglsten, Skt. Andreaskirken. Den gamle randvollen ble sløyfet til fordel for en ringmur oppført av munkesten. Jorden fra randvollen ble benyttet til å heve nivået på borgplassen innenfor muren. 
Langs den sydlige ringmuren ble det på omtrent samme tid oppført et 30 meter langt stenhus. Det er mulig at dette var kongens bolig. 
I århundret etter kong Valdemar Seier ble borgen utvidet flere ganger.


== Valdemar Atterdags Vordingborg ==
Kong Valdemar Atterdag var fra sin overtakelse av tronen langt fra herre over hele Danmark. Store dele av riket var pantsatt til grever i Holsten. Kongen brukte de første årene av sin regjeringstid til å betale de forskjellige panthavere. Vordingborg ble innløst i 1346 for de pengene som Valdemar mottok for at korsridderne Den tyske orden overtok Estland. 


== Referanser ==


== Eksterne lenker ==
Valdemar den Stores Vordingborg
Danmarkshistorien.dk om Vordingborg
William F. Wharton

William F. Wharton var en amerikansk politiker. Under president Benjamin Harrison var Wharton to ganger fungerende utenriksminister i USA, første gang fra 4. juni til 29. juni 1892, og andre gang fra 24. februar til 6. mars 1893.


== Referanser ==
Super Trouper

Super Trouper er ABBAs syvende musikkalbum for plateselskapet Polar Records. 
Albumet var det sjette i rekken av nummer en-album i England, og ble utgitt den 3. november 1980 og ble det mest solgte albumet dette året. Med albumet vendte gruppen, musikalsk, tilbake til popmusikk, istedenfor å fortsette med disco som hadde preget det tidligere albumet Voulez-Vous.


== Mottakelse ==
Albumet nådde førsteplass i åtte land, blant andre England, Norge og Sverige. Albumet nådde #17 i USA, godt hjulpet av hiten The Winner Takes It All som var den første singel fra albumet. Super Trouper var den andre singel, og siste låten fra gruppen som toppet den engelske salgslisten, og i Tyskland. De siste to europeiske singlene Lay All Your Love On Me og Happy New Year solgte bra, og lå i de fleste topp – 10 listene rundt omkring, mens singlene On And On And On og Andante Andante ble sluppet i henholdsvis Japan og Sør-Amerika.
Samme året spilte gruppen inn et album for Sør-Amerika, kalt Gracias Por La Música som toppet listene i de spansktalende landene.


== Sporliste ==
Alle sanger skrevet og komponert av Benny Andersson og Björn Ulvaeus.

Side A«Super Trouper» – 4:11
«The Winner Takes It All» – 4:55
«On and On and On» – 3:40
«Andante, Andante» – 4:39
«Me and I» – 4:54Side B«Happy New Year» – 4:23
«Our Last Summer» – 4:19
«The Piper» – 3:26
«Lay All Your Love on Me» – 4:33
«The Way Old Friends Do» (Live) – 2:53


== Singler ==
Juli 1980: The Winner Takes It All (#8 USA, #1 England, Belgia, Irland, Nederland & Sør – Afrika, #2 Sweden #3 Norge, Østerrike, Sveits )
November 1980: Super Trouper (#1 England, Belgia, Tyskland, Nederland, Irland, #2 Norge, #3 Sverige og Østerrike)
November 1980: Happy New Year (#11 Norge)
Desember 1980: On and On and On (Japan)
1981: Andante Andante   (1981) (Sør – Amerika \ Sør – Afrika)
Juli 1981: Lay All Your Love on Me  (#7 England)


== Eksterne lenker ==
(en) Super Trouper på Discogs 
(en) Super Trouper på MusicBrainz 
(en) Super Trouper på Spotify 
(en) Super Trouper på AllMusic
Vaulen (andre betydninger)

Vaulen kan være:

Vaulen, et delområde i Hillevåg og Hinna bydeler i Stavanger kommune i Rogaland
Vaulen (gård), en gård i Surnadal kommune
Michael Marullus

Michael Tarchaniota Marullus (gresk: Marules (Μαρούλης); født ca. 1458 i Konstantinopel, død 10. april 1500 i Volterra) var en humanistisk akademiker, latinsk dikter og soldat av gresk herkomst.


== Referanser ==
Verdens største idiot (vise)

«Verdens største idiot» også kalt «Tulla» eller «På en bondegård i Lunde», er en norsk vise fra omkring 1920.
Visa forteller om en reisende som kom til en bondegård i Lunde og spurte om han kunne få losji for natten. Bonden svarte at han kunne enten sove i bryggerhuset, men det var ikke særlig hyggelig, eller i bestestua, men der skulle også Tulla sove. Den reisende betakket seg for å sove i samme rom som et spedbarn og valgte bryggerhuset. Om morgenen kom en vakker pike med kaffe til ham. Hun kalte seg Tulla, og da hun spurte hvem han var, svarte han «Verdens største idiot».


== Opphav ==
«Verdens største idiot», «Tulla» eller «På en bondegård i Lunde», som visa også kalles, er skrevet til en populær og mye brukt melodi. Arne Svendsen oppgir i 20 viser  at melodien er hentet fra «Kanskje er det liv i ham endnu». Dette er refrenget til Vilhelm Dybwads vise «Manden som hengte sig paa Ekeberg», som fremdeles blir sunget til samme melodi. Komponisten er ukjent. Den norske teksten, «Verdens største idiot», skal ha blitt forfattet av Arne Svendsen til en revy på Chat Noir i tiden omkring 1920, og han fikk selv publisert teksten i 1923, sammen med et dusin andre viser. Senere har «Verdens største idiot» fått plass i Den store blå viseboka. og i «Frem fra glemselen», en serie LP-plater som ble solgt i store opplag på 1970-tallet.


== Referanser ==
Bjåen

Bjåen er ei grend i Bykle kommune i Agder nær grensen til Vestfold og Telemark. Bygda ligger langs riksvei 9, og er trolig mest kjent for Bjåen turisthytte.


== Referanser ==
Weimarklassisismen

Weimarklassisismen (tysk: Weimarer Klassik) betegner en litterær bevegelse i Tyskland, nærmere bestemt Weimar og Jena i overgangen mellom 1700 og 1800-tallet. 
Weimarklassisismen i vid forstand betegner den litterære produksjon til «De fire stjerner fra Weimar» Christoph Martin Wieland, Johann Wolfgang Goethe, Johann Gottfried Herder og Friedrich Schiller. Ofte blir begrepet begrenset til å gjelde Schillers og Goethes samvirke fra 1794 til 1805. Weimarklassisismen varte til omkring Schillers død i 1805. 
Innholdsmessig dreide weimarklassisismen seg om å etablere en ny humanisme. Dette skulle skje på grunnlag av romantikkens, klassisismens og opplysningstidens ideer.


== Litteratur ==
Karl August Böttiger: Literarische Zustände und Zeitgenossen. Begegnungen und Gespräche im klassischen Weimar. Hg. von Klaus Gerlach und René Sternke, Aufbau-Verlag, Berlin 1998, ISBN 3-351-02829-6.
Andreas Beyer: Die Kunst des Klassizismus und der Romantik. Beck'sche Reihe, C.H. Beck, München 2011, ISBN 978-3-406-60762-2.
Heinrich Pleticha (Hg.): Das klassische Weimar – Texte und Zeugnisse. Lizenzausgabe für den Komet Verlag Köln vom Deutschen Taschenbuch Verlag, 1983, ISBN 3-89836-517-4.
Carl Wilhelm Heinrich Freiherr von Lyncker: Ich diente am Weimarer Hof. Aufzeichnungen aus der Goethezeit. Hg. Jürgen Lauchner, Böhlau, Köln-Weimar-Wien 1997, ISBN 3-412-05297-3.
Hubert Erzmann, Rainer Wagner: Weimar von unten betrachtet. Bruchstücke einer Chronik zwischen 1806 und 1835. Aufgezeichnet von Franz David Gesky, Glaux, Jena 1997, ISBN 3-931743-15-2.
Michael Titzmann: Vom „Sturm und Drang“ zur „Klassik“. „Grenzen der Menschheit“ und „Das Göttliche“ – Lyrik als Schnittpunkt der Diskurse. In: Schiller-Jahrbuch. Jg. 42, 1998, S. 42–63.
Volker C. Dörr: Weimarer Klassik. UTB Literaturwissenschaft elementar, Band 2926, Fink, Paderborn 2007, ISBN 978-3-8252-2926-9.
Norbert Oellers, Robert Steegers: Weimar. Literatur und Leben zur Zeit Goethes. 2. verb. Auflage. Philipp Reclam jun., Stuttgart 2009 (Reclam Taschenbuch; 20182) ISBN 978-3-15-020182-4.
Dai Greene

David «Dai» Greene (født 11. april 1986 i Lianelli) er en walisisk hekkeløper som har spesialisert seg på 400 meter hekk, og som konkurrerer internasjonalt for Wales og Storbritannia. I Storbritannia er det kun Kriss Akabusi som har løpt raskere enn Greene på 400 meter hekk, og som dermed innehar den britiske rekorden.


== Karriere ==
Som gutt spilte Greene fotball for Swansea City AFC fram til han var 16 år gammel. Han var imidlertid talentfull innen friidrett, og han vant blant annet det walisiske U13-mesterskapet på 75 meter hekk. 
Som junior fikk han sitt gjennombrudd i 2005, da han deltok i Junior-EM i friidrett. Han fikk sølvmedalje, med tiden 51,14, som også var ny personlig rekord. Året etter deltok han i sin første internasjonale turnering som senior i EM i friidrett 2006. Han løp på 50,66, men kvalifiserte seg ikke til finalen. Han fortsatte sine gode resultater som junior, og i U23-EM i friidrett i 2007 vant han gullmedalje med tiden 49,58, igjen ny personlig rekord. Til tross for en ankelskade som satte han ut av trening seks uker tidligere i sesongen vant han løpet, hårfint foran franskmannen Fadil Bellaabouss. 
I 2008 fikk han ingen internasjonale plasseringer. Han deltok i kvalifiseringen til OL, der han kom på tredjeplass, men kvalifiserte seg ikke til OL.
I 2009 ble Greenes virkelige gjennombruddsår som senior. Han fikk sølvmedalje i VM i Berlin, etter å ha vunnet sitt innledende heat med tiden 48,76, deretter greide han ny personlig rekord på 48,27 i semifinalen, der han kun ble slått av Bershawn Jackson. Finalen ble jevn, med bare 0,6 sekunder til andreplassen, som gikk til Javier Culson, og syvendeplassen, som gikk til David Greene. 
I EM i friidrett 2010 i Barcelona vant han gullmedalje med tiden 48,12. 


== Personlige rekorder ==


== Referanser ==


== Eksterne lenker ==
(de) Dai Greene – Munzinger Sportsarchiv 
(en) Dai Greene – Olympics.com 
(en) Dai Greene – Olympic.org 
(en) Dai Greene – Olympedia 
(en) Dai Greene – Sports-Reference (OL-resultater – arkivert) 
(en) Dai Greene – Storbritannias olympiske komité 
(en) Dai Greene – Commonwealth Games Federation 
(en) Dai Greene – World Athletics 
(en) Dai Greene – Diamond League 
Team Bath – Andy Turner
Hora (film)

Hora er en norsk spillefilm i rape/revenge (voldtekt/hevn) og grindhouse-sjangeren, og er omtalt som Norges første explotation-film. Hovedrollen spilles av pornoskuespillerinnen Isabel Vibe, og regissør er Reinert Kiil. Filmen er produsert av Kiil Produksjon, og musikken er av Ann-Mari Pettersen. Filmen er sluppet rett på DVD, med noen få visninger i diverse filmklubber.Reinert Kiil sier at han er også inspirert av asiatisk horrorfilm, og nevner «Ichi the Killer» som en av de store.


== Handling ==
Filmen følger Rikke, en skribent som for tiden jobber på en ny novelle og trenger å komme seg ut av storbyen for og ferdigstille den. Hun besøker sin avdødes mors hus som ligger i en liten by med navn Dokka. Der skaper hun stor oppmerksomhet blant beboerne, og med det skaper store problemer for seg selv. En dag besøker de Rikke og overfaller henne, og det utvikler seg til en fryktelig voldtekt. Etter voldtekten er det kun hevn som står i hodet på Rikke.


== Mottakelse ==
I Norge fikk filmen dårlig mottakelse av anmelderne.I utlandet fikk den god omtale. Politiken.dk ga filmen 4 i terning og sa dette er en av de beste exploitation filmene fra Skandinavia og nordmenn kan lage undergrundsfilmer. Filmrage i England ga filmen 10 av 10 å sa det er den beste undergrundsfilmen fra Skandinavia siden danske Pusher. Dreadcentral nevnte Hora som en av de ti beste skrekkfilmene igjennom tidene fra Skandinavia. Top of the flops i Nederland ga filmen 8 av 10 og beskriver den som den beste b filmen siden Svidd Neger. Filmen er vist på over 50 festivaler siden releasen i 2009. Nominert til flere priser og vunnet 2.
Avisen NATT&DAG vurderte filmen på ny i 2016. De hadde tidligere gitt den sur munn, men i 2016 ga den bra kritikk.Montage hadde også gode ord å si både om Hora og oppfølgeren Inside the whore etter releasen på Huset i 2016.Filmen vant imidlertid hovedprisen under BUT Film Festival i Nederland i 2009. Dette er en filmfestival for B-, undergrunn- og trashfilmer.


== Skuespillere ==
Isabel Vibe
Eik Ommedal
Gaute Næsheim
Kenneth Falkenberg
Minken Tveitan
Cassandra Jacobsen
Reinert Kiil
Ailen Evertsen
Jørgen Langhelle
Rudy Claes
Hugo Mikal Skår
Iselin Saga
Beate Kletten
Mona Milde
Vidar Olsen
Patrik Safstrom


== Referanser ==


== Eksterne lenker ==
(en) Hora på Internet Movie Database 
(no) Hora i Nasjonalbibliotekets filmografi 
(no) Hora hos Filmfront 
(sv) Hora i Svensk Filmdatabas 
(da) Hora i Danmark Nationale Filminstitut 
(nl) Hora på MovieMeter 
(en) Hora på AllMovie
Xiao’erjing

Xiao'erjing (kinesisk: 小儿经, pinyin: Xiǎo'érjīng; شِيَوْ عَر دٍ, eller xiaojing) er den varianten av det arabiske alfabet som benyttes for å skrive kinesisk og andre sinittiske språk. Skriften ligner noe på den som benyttes for å  skrive uigursk. Xiao'erjing, som har flere forskjellige navn på forskjellige språk, benyttes primært av huikinesere.
Skriften skiller seg fra vanlig arabisk ved noen ekstra egne tegn, noen lån fra persisk, noen modifiserte tegn, samt i det at vokaltegn alltid skrives ut.
Gamlegrendåsen

Gamlegrendåsen(ofte kalt for Åsen) er et boligområde på den sørøstlige siden av Kongsberg med om lag 1 300 husstander fordelt på rekkehus, leiligheter, tette eneboliger og eneboliger, og er dermed det største boligområdet i Kongsberg. Arbeidet med å gjøre om Gamlegrendåsen til boligområde startet i 1977.  

Området ved enden av Gamlebrua over Lågen ble kalt Gamlegrenda. Da var det naturlig at åsen bak fikk navnet Gamlegrendåsen. På Gamlegrendåsen lå det i sin tid 103 løkker på det meste, men området ble også brukt til beiter for dyr. På en av disse løkkene lå Ruudhytta, som var en liten stue som faren til Birger, Asbjørn og Sigmund Ruud hadde kjøpt. Her opprettet guttene et treningssenter som skulle vise seg å bli svært viktig for at Kongsberg skulle bli et sentrum for hoppsporten i mellomkrigsårene. Det finnes fortsatt mange fegater, rydningsrøyser og steingjerder i området. I boligfeltet er flere fegater beholdt som gangveier.Gamlegrendåsen er fordelt på 5 grunnkretser i delområdet Kongsberg syd-østre.
I tillegg til Gamlegrendåsen skole finnes det 5 private og offentlige barnehager, to dagligvarebutikker, tre kunstgress-fotballbaner samt et lysløypenett i den nærliggende skogen.
Gamlegrendåsen blir i mange tilfeller feilstavet som Gamlegrendsåsen, både i dagligtale og skriftlig.


== Gamlegrendåsen nord ==
9. september 2009 vedtok kommunestyret i Kongsberg at Gamlegrendåsen skulle utvides med et 350 dekar stort område på nordsiden av den eksisterende bebyggelsen. Området er høsten 2010 under bygging og skal få navnet Gamlegrendåsen nord og Gamlegrendåsen terrasse.


== Gamlegrendåsen syd ==
17. oktober 2012 vedtok kommunestyret i Kongsberg å etablere et nytt boligfelt rett syd for den eksisterende bebyggelsen. Området har fått navnet Lafteråsen, og de første boligene sto ferdige tidlig i 2015.


== Se også ==
Grunnkretser i Kongsberg kommune


== Referanser ==


== Eksterne lenker ==
Skiløypekart over Gamlegrendåsen Arkivert 27. november 2012 hos Wayback Machine. fra skisporet.no
Anthony Weiner

Anthony David Weiner (født 4. september 1964 i New York City) er en amerikansk tidligere politiker som representerte Det demokratiske parti. 
Weiner satt i Representantenes hus mellom 3. januar 1999 og juni 2011 som representant for delstaten New Yorks niende kongressdistrikt, som inkluderer sørlige deler av Brooklyn og Queens. Han stilte til borgermestervalg i New York City i 2005, men vant ikke partiets nominasjon. Han vurderte å stille i 2009, men valgte å ikke gjøre det da det ble klart at Michael Bloomberg kunne stille for en tredje periode.
Han trakk seg i juni 2011 etter at private bilder han sendte til personer via de sosiale mediene Facebook og Twitter ble publisert. Han sa først at noen hadde hacket kontoen hans, men etter en uke måtte han beklage og si at det var han som hadde sendt bildene. Han trakk seg ikke umiddelbart, men en uke senere.Weiner bodde i kollektiv med fjernsynspersonligheten Jon Stewart etter at han gikk på college. Stewart har donert penger til Weiners valgkamp.Den 25. september 2017 ble han dømt til en 21-måneders fengselsstraff, en bot på 10 000 US dollar og, etter løslatelsen, treårs tilsyn for å ha sendt upassende beskjeder til en mindreårig.


== Se også ==
Weiner


== Referanser ==


== Eksterne lenker ==
(en) Anthony Weiner – kategori av bilder, video eller lyd på Commons 
(en) Anthony Weiner på Internet Movie Database 
(en) Anthony Weiner hos The Movie Database 
(en) Anthony Weiner på Twitter 
(en) Anthony Weiner på Facebook 
(en) Anthony Weiner på YouTube 
(en) Anthony Weiner hos Amerikas forente staters kongress' biografiske kartotek
Charles Magill Conrad

Charles Magill Conrad (født 24. desember 1804 i Winchester i Virginia  i USA, død 11. februar 1878 i New Orleans) var amerikansk advokat og politiker som tilhørte Whigpartiet.


== Liv og virke ==
Charles Conrad flyttet som barn til Mississippi med sin familie, og flyttet senere til Louisiana. Han ble utdannet under dr. Huld i New Orleans.
I april 1842 ble han utnevnt til senator i USAs senat, etter at Alexandre Mouton trakk seg fra embedet. Der satt han frem til mars 1843, men lyktes ikke å vinne sitt eget valg som senator.
Fra 1849 til 1850 var han representant i representantenes hus, og fra 5. august 1850 til 7. mars 1853 var han krigsminister i Millard Fillmores regjering. Han var også fungerende utenriksminister fra 25. oktober til 5. november 1852.
I Amerikas konfødererte stater tjenestegjorde han som en delegat til den provisoriske føderale kongress, og som en representant fra Louisiana i kongressen for de konfødererte stater fra 1862 til 1862.
Etter borgerkrigen trakk han seg fra arbeidet som politiker, og fortsatte i sitt yrke som advokat.


== Referanser ==


== Eksterne lenker ==
(en) Charles Magill Conrad hos Amerikas forente staters kongress' biografiske kartotek 
(en) «Charles Conrad», biografi hos den amerikanske hærens historiesenter
Grzegorz Sudoł

Grzegorz Arkadiusz Sudoł (født 28. august 1978 i Nowa Dęba) er en polsk kappgjenger.
Han vant sølv på 50 km kappgang under EM i friidrett 2010 i Barcelona, med tiden 3.42,24. Dette var ny personlig rekord på denne distansen.


== Referanser ==


== Eksterne lenker ==
(en) Grzegorz Sudoł – Olympedia 
(en) Grzegorz Sudoł – Sports-Reference (OL-resultater – arkivert) 
(pl) Grzegorz Sudoł – Polens olympiske komité 
(en) Grzegorz Sudoł – World Athletics 
(en) Grzegorz Sudoł – Track and Field Statistics
Dániel Kiss

Dániel Kiss (født 12. februar 1982 i Nowa Dęba) er en ungarsk hekkeløper.
Han kom på syvendeplass på 110 meter hekk under EM i friidrett 2006 i Göteborg. I 2010 nådde han finalen på 60 meter hekk under Innendørs-VM i friidrett, og endte på 8.-plass. Senere på året fikk han bronsemedalje på 110 meter hekk under EM i friidrett 2010 i Barcelona.


== Personlige rekorder ==


== Referanser ==


== Eksterne lenker ==
(en) Dániel Kiss – Olympics.com 
(en) Dániel Kiss – Olympic.org 
(en) Dániel Kiss – Olympedia 
(en) Dániel Kiss – Sports-Reference (OL-resultater – arkivert) 
(en) Dániel Kiss – World Athletics 
(en) Dániel Kiss – Diamond League
Werner Rathmayr

Werner Rathmayr (født 26. januar 1972 i Linz) er en østerriksk tidligere skihopper.
Han debuterte i verdenscupen med 69.-plass (av 79 deltakere) i Innsbruck 4. januar 1990. Til sammen vant han 9 verdenscuprenn (inkludert 3 lagkonkurranser), første gang i normalbakken i Sapporo 14. desember 1991. Sammenlagt i verdenscupen ble han nummer 2 i sesongen 1991/92, og han ble nummer 4 sesongen etter. Han ble nummer 3 i Hoppuka 1991/92.
Rathmayr ble juniorverdensmester for lag med Østerrike i Štrbské Pleso i 1990. I VM i skiflyging ble han nummer 18 i Harrachov i 1992 og nummer 24 i Planica i 1994.
Hans siste verdenscuprenn var i Bad Mitterndorf (Kulm) 9. februar 1997.


== Referanser ==


== Eksterne lenker ==
(de) Werner Rathmayr – Munzinger Sportsarchiv 
(en) Werner Rathmayr – FIS (skihopping)
Aleksandr Sjustov

Aleksandr Andrejevitsj Sjustov, russisk Александр Андреевич Шустов, (født 29. juni 1984 i Karaganda) er en russisk høydehopper. 
Han vant Sommeruniversiaden 2007 i Bangkok. I 2010 ble han europamester i høyde, da han vant EM i friidrett i Barcelona. Han tangerte da sin personlige rekord med 2,33.


== Referanser ==


== Eksterne lenker ==
(en) Aleksandr Sjustov – Olympedia 
(en) Aleksandr Sjustov – Sports-Reference (OL-resultater – arkivert) 
(en) Aleksandr Sjustov – World Athletics 
(en) Aleksandr Sjustov – Diamond League 
(en) Aleksandr Sjustov – Track and Field Statistics
Karl Philipp Moritz

Karl Philipp Moritz (født 15. september 1756 i Hameln, død 26. juni 1793 i Berlin) var en tysk forfatter. Han var professor i estetikk og arkeologi i Berlin.
Moritz stod i nær forbindelse med den tyske opplysningsbevegelsen (Moses Mendelssohn i Berlin). I Italia sluttet han nært vennskap med Goethe under dennes reise dit 1786–88. Moritz' interesse for psykologi kommer til uttrykk i den første tyske, psykologiske roman Anton Reiser (4 bd., 1785–90, norsk oversettelse  2008), som er både en skånselsløs selvbiografi og et sosialhistorisk dokument. Romanen regnes som et av de viktigste, tidlige eksempler på den tyske dannelsesromanen (tysk: Bildungsroman). Moritz skrev også to romaner om den fiktive predikanten Andreas Hartknopf. Den forbinder en satirisk behandlet martyrbiografi med diskusjoner om pedagogiske, antropologiske og estetiske temaer.
Moritz' estetikk, slik den er utformet blant annet i Über die bildende Nachahmung des Schönen (1788), kretser i stor utstrekning rundt prinsippet om kunstens autonomi, og foregriper på visse punkter Kants Kritik der Urteilskraft (1790). Werke (2 bd.) ble utgitt 1997.


== Referanser ==


== Kilder ==
SNL
Gamlegrendåsen skole

Gamlegrendåsen skole er en barneskole på Gamlegrendåsen i Kongsberg.
Den er en av de største barneskolene i Buskerud med 467 elever (2009-2010 semesteret).


== Brann ==
Tidlig på kvelden 22. september 2001 brant en av fløyene til skolen ned til grunnen, og to gutter innrømmet etterhvert å ha satt fyr på skolen. Fløyen ble bygget opp igjen og er i dag i full drift.


== Referanser ==


== Eksterne lenker ==
Offisielt nettsted
Efteløt skole

Efteløt skole er en barneskole i Efteløt i Kongsberg kommune. I 2009-2010 semesteret hadde skolen 102 elever fordelt på 1.–7. klassetrinn.


== Eksterne lenker ==
Offisielt nettsted